2020. gada 15. septembrī Noteikumi Nr. 580

Rīgā (prot. Nr. 54 20. §)

**Grozījumi Ministru kabineta 2012. gada 30. oktobra noteikumos Nr. 740 "Jūras plānojuma izstrādes, ieviešanas un uzraudzības kārtība"**

Izdoti saskaņā ar

Teritorijas attīstības plānošanas likuma

7. panta pirmās daļas 10. punktu

Izdarīt Ministru kabineta 2012. gada 30. oktobra noteikumos Nr. 740 "Jūras plānojuma izstrādes, ieviešanas un uzraudzības kārtība" (Latvijas Vēstnesis, 2012, 180. nr.) šādus grozījumus:

1. Izteikt 6. un 7. punktu šādā redakcijā:

"6. Atsevišķām jūras piekrastes ūdeņu daļām piekrastes pašvaldības var izstrādāt detalizētus tematiskos plānojumus.

7. Jūras plānojuma ieviešanu un uzraudzību nodrošina atbildīgā ministrija sadarbībā ar Daugavpils Universitātes aģentūru "Latvijas Hidroekoloģijas institūts"."

2. Svītrot 8. un 9. punktu.

3. Izteikt 12. un 13. punktu šādā redakcijā:

"12. Jūras plānojums sastāv no:

12.1. paskaidrojuma daļas;

12.2. stratēģiskās daļas;

12.3. jūras telpas izmantošanas daļas;

12.4. grafiskās daļas.

13. Stratēģiskajā daļā ietver plānojuma ilgtermiņa redzējumu, stratēģiskos mērķus un prioritātes."

4. Aizstāt 14. punkta ievaddaļā vārdu "rakstā" ar vārdu "daļā".

5. Papildināt noteikumus ar 14.7. apakšpunktu šādā redakcijā:

"14.7. klimata pārmaiņu ietekmes analīzi un ekosistēmu pakalpojumu raksturojumu."

6. Izteikt 16.1. apakšpunktu šādā redakcijā:

"16.1. jūras ģeotelpisko informāciju;".

7. Izteikt 17. punktu šādā redakcijā:

"17. Jūras plānojuma grafisko daļu sagatavo WGS84 (*World Geodetic System 1984*) koordinātu sistēmā Merkatora projekcijā (57o), izmantojot ģeodēziskās (eliptiskās) koordinātas, ar mēroga noteiktību ne mazāk kā 1:250 000."

8. Izteikt 18. punkta ievaddaļu šādā redakcijā:

"18. Jūras telpas izmantošanas daļā ietver:".

9. Izteikt 30. punktu šādā redakcijā:

"30. Atbildīgā ministrija vismaz reizi sešos gados sagatavo informatīvo ziņojumu par jūras plānojuma īstenošanu un iesniedz to izskatīšanai Ministru kabinetā."

10. Svītrot V nodaļu.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce